|  |
| --- |
|  |
| VLADA REPUBLIKE HRVATSKEZagreb, 14. studenoga 2024. |
|  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **PREDLAGATELJ:** |  Ministarstvo prostornoga uređenja, graditeljstva i državne imovine  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **PREDMET:** Prijedlog odluke o namirenju potraživanja Republike Hrvatske  prema društvu Brodarski institut d.o.o. u likvidaciji preuzimanjem suvlasničkog dijela nekretnine\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr***PRIJEDLOG*** Na temelju članka 39. stavka 4. Zakona o upravljanju nekretninama i pokretninama u vlasništvu Republike Hrvatske („Narodne novine“, broj 155/23.), u vezi s člankom 167. Zakona o obveznim odnosima („Narodne novine“, br. 35/05., 41/08., 125/11., 78/15., 29/18., 126/21., 114/22., 156/22. i 155/23.) Vlada Republike Hrvatske je na \_\_\_\_sjednici, održanoj dana\_\_\_\_\_\_\_\_2024. donijela **O D L U K U****o namirenju potraživanja Republike Hrvatske prema društvu Brodarski institut d.o.o. u likvidaciji preuzimanjem suvlasničkog dijela nekretnine** **I.**Ministarstvo prostornoga uređenja, graditeljstva i državne imovine na dan 14. studeni 2024. ima potraživanje prema društvu Brodarski institut d.o.o. u likvidaciji iz Zagreba, Avenija Većeslava Holjevca 20, OIB: 34114418260 (dalje u tekstu: Brodarski institut d.o.o. u likvidaciji) po osnovi vlasničkog zajma, u ukupnom iznosu od 11.374.460,02 eura od čega je iznos od 10.593.917,50 eura glavnica, a iznos od 780.542,52 eura kamata, isplaćenog temeljem Sporazuma o vlasničkom zajmu i osiguranju novčane tražbine zasnivanjem založnog prava na nekretninama, KLASA: 423-06/21-01/1, URBROJ: 531-10-02-02/08-21-2, sklopljenog između Republike Hrvatske i društva Brodarski institut d.o.o. u likvidaciji 30. studenog 2021. i potvrđenog od strane Javnog bilježnika Sande Pandža iz Zagreba, Kačićeva 9, pod poslovnim brojem OV-7421/21, dana 30. studeni 2021. i Dodatka Sporazumu o vlasničkom zajmu i osiguranju novčane tražbine zasnivanjem založnog prava na nekretninama od 30. studenog 2021., KLASA: 423-06/21-01/1, URBROJ: 531-05-3-3-23-19, sklopljenog između istih sporazumnih strana dana 3. listopada 2023. i potvrđenog od strane Javnog bilježnika Sande Pandža iz Zagreba, Kačićeva 9, pod poslovnim brojem OV-6428/23, dana 6. listopada 2023. (dalje u tekstu: Sporazum).Ministarstvo financija na dan 14. studeni 2024. ima potraživanje prema društvu Brodarski institut d.o.o. u likvidaciji u ukupnom iznosu od 3.837.959,04 eura, koje se sastoji od potraživanja po osnovi protestiranog državnog jamstva u iznosu od 2.006.319,14 eura, od čega se na glavnicu i redovne kamate odnosi iznos od 1.415.902,01 eura, a na zateznu kamatu iznos od 590.417,13 eura te potraživanja na ime beskamatnog zajma iz sredstava zajma Međunarodne banke za obnovu i razvoj u okviru tehnologijskog razvoja u iznosu od 1.831.639,90 eura, od čega se na glavnicu odnosi iznos od 1.031.840,18 eura, a na zateznu kamatu iznos od 799.799,72 eura.Utvrđuje se da ukupno potraživanje Republike Hrvatske iz stavaka 1. i 2. ove točke prema društvu Brodarski institut d.o.o. u likvidaciji na dan 14. studeni 2024. godine iznosi 15.212.419,06 eura.**II.**Temeljem članka 5. Sporazuma, društvo Brodarski institut d.o.o. u likvidaciji, obvezalo se vratiti Republici Hrvatskoj pozajmljena novčana sredstva najkasnije do 31. prosinca 2024. godine zajedno s kamatom i troškovima, ali društvo Brodarski institut d.o.o. u likvidaciji može do navedenog roka vratiti zajam i prijenosom vlasništva nekretnina u vlasništvu društva Brodarski institut d.o.o. u likvidaciji na ime i u korist Republike Hrvatske.Ministarstvo financija očitovanjem KLASA: 310-14/15-01/12, URBROJ: 513-10-02-24-73, od 25. rujna 2024. dalo je suglasnost da se ukupno potraživanje iz točke I. stavka 2. ove Odluke podmiri ustupanjem u vlasništvo Republici Hrvatskoj nekretnina u suvlasništvu društva Brodarski institut d.o.o. u likvidaciji.**III.**Društvo Brodarski institut d.o.o. u likvidaciji suvlasnik je u 82521/84386 dijela nekretnine označene kao zk.č.br. 632/1, poslovna zgrada, spremište, servisna zgrada, garaža, servisna zgrada, servisna zgrada, pomoćna zgrada, staklenik, pumpna stanica, servisna zgrada, zatvoreni bazen, upravna zgrada, Zagreb, Froudeova ulica 13, trafostanica br. 1538, put, parkiralište i dvorište, Avenija V. Holjevca, ukupne površine 84386 m2, upisane u zk.ul.br. 3559, k.o. Klara Zemljišnoknjižni odjel Novi Zagreb Općinskog suda u Novom Zagrebu (dalje u tekstu: nekretnina).Procjembenim elaboratom oznake TD: 25-PP-2024, koji je izradila Marina Brlić, ing.arh. stalna sudska vještakinja za graditeljstvo i procjenu nekretnina, iz lipnja 2024. godine potvrđenim od strane Službe za tehničke poslove Ministarstva prostornoga uređenja, graditeljstva i državne imovine, KLASA: 011-01/21-01/224, URBRO: 531-11-2-4-24-65, od 3. rujna 2024. utvrđeno je da tržišna vrijednost nekretnine iz stavka 1. ove točke iznosi 44.800.000,00 eura.**IV.**Utvrđuje se da će društvo Brodarski institut d.o.o. u likvidaciji namiriti potraživanje Republike Hrvatske iz točke I. stavka 3. ove Odluke ustupanjem Republici Hrvatskoj 28024/84386 dijela nekretnine sklapanjem Sporazuma o podmirenju potraživanja Republike Hrvatske ustupanjem Republici Hrvatskoj suvlasničkog dijela nekretnine u suvlasništvu društva Brodarski institut d.o.o. u likvidaciji.**V.**Za provedbu ove Odluke zadužuje se Ministarstvo prostornoga uređenja, graditeljstva i državne imovine te se ovlašćuje potpredsjednik Vlade i ministar prostornoga uređenja, graditeljstva i državne imovine da s društvom Brodarski institut d.o.o. u likvidaciji sklopi Sporazum o podmirenju potraživanja Republike Hrvatske ustupanjem Republici Hrvatskoj suvlasničkog dijela nekretnine u suvlasništvu društva Brodarski institut d.o.o. u likvidaciji, nakon što nadležno državno odvjetništvo izda mišljenje o pravnoj valjanosti navedenog sporazuma.**VI.**Ova Odluka stupa na snagu danom donošenja.KLASA: URBROJ:U Zagrebu,  **PREDSJEDNIK**    mr. sc. Andrej Plenković**Obrazloženje** Vlada Republike Hrvatske dana 4. studenoga 2021. donijela je Odluku o stvaranju prethodno potrebnih uvjeta za provođenje postupka likvidacije društva Brodarski institut d.o.o., Zagreb, KLASA: 022-03/21-04/385, URBROJ: 50301-05/27-21-2 (dalje u tekstu: Odluka od 4. studeni 2021.) kojom je društvu Brodarski institut d.o.o., Zagreb (dalje u tekstu: Društvo) odobrena isplata vlasničkog zajma u iznosu do 60.000.000,00 kuna s ciljem stvaranja prethodno potrebnih uvjeta za provođenje postupka likvidacije navedenog društva. Društvo je bilo dužno odobreni zajam koristiti strogo namjenski za podmirenje obveza prema vjerovnicima društva te za eventualnu isplatu otpremnine radnicima, sve uvećano za troškove kamata i naknada, a odobrena sredstva zajma nije moglo koristiti za podmirenje obveza prema Ministarstvu financija. Sredstva za odobreni zajam osigurana su u Državnom proračunu Republike Hrvatske za 2021. i projekcijama za 2022. i 2023. u okviru razdjela Ministarstva prostornoga uređenja, graditeljstva i državne imovine koje je temeljem Odluke od 4. studeni 2021. bilo ovlašteno na sklapanje Sporazuma o vlasničkom zajmu s Društvom, dok je Centar za restrukturiranje i prodaju, kao zakonski zastupnik Republike Hrvatske kao jedinog člana Društva bio zadužen da na Skupštini društva donese odluke o prestanku rada Društva, imenovanju likvidatora te druge odluke potrebne za provedbu likvidacije društva.Ministarstvo prostornoga uređenja, graditeljstva i državne imovine (dalje u tekst: Ministarstvo), sukladno Odluci od 4. studeni 2021. sklopilo je s Društvom dana 30. studeni 2021. Sporazum o vlasničkom zajmu i osiguranju novčane tražbine zasnivanjem založnog prava na nekretninama, KLASA: 423-06/21-01/1, URBROJ: 531-10-02-02/08-21-2, koji je potvrđen od strane Javnog bilježnika Sande Pandža iz Zagreba, Kačićeva 9, pod poslovnim brojem OV-7421/21, dana 30. studeni 2021. (dalje u tekstu: Sporazum od 30. studeni 2021).Temeljem Sporazuma od 30. studeni 2021. Ministarstvo je u ime Republike Hrvatske, Društvu isplatilo novčani iznos od 60.000.000,00 kuna (7.963.368,50 eura) na ime vlasničkog zajma, a Društvo se obvezalo pozajmljena novčana sredstva vratiti najkasnije do 31. prosinca 2023. u cjelokupnom iznosu zajedno s kamatom u visini od 3% od glavnice godišnje fiksno.Člankom 5. stavkom 2. Sporazuma od 30. studeni 2021. Ministarstvo i Društvo sporazumjeli su se da Društvo može do 31. prosinca 2023. vratiti zajam i prijenosom vlasništva nekretnina u vlasništvu Društva na ime i u korist Republike Hrvatske u vrijednosti iznosa zajma zajedno s kamatama i troškovima. Člankom 7. Sporazuma od 30. studeni 2021. radi osiguranja vraćanja iznosa zajma Društvo je dopustilo da se u korist Republike Hrvatske zasnuje i uknjiži založno pravo na nekretninama u vlasništvu i suvlasništvu Društva označenim kao; zk.č.br. 632/1, upisana u zk.ul.br. 3559, k.o. Klara, Zemljišnoknjižni odjel Klara Općinskog suda u Novom Zagrebu, zk.č.br. 875/1, upisana u zk.ul.br. 22405, k.o. Zaprudski otok, Zemljišnoknjižni odjel Zaprudski otok Općinskog suda u Novom Zagrebu, zk.č.br. 875/5, upisana u zk.ul.br. 20793, k.o. Zaprudski otok Zemljišnoknjižni odjel Zaprudski otok Općinskog suda u Novom Zagrebu, zk.č.br. 875/9, upisana u zk.ul.br. 22461, k.o. Zaprudski otok Zemljišnoknjižni odjel Zaprudski otok Općinskog suda u Novom Zagrebu, zk.č.br. 875/14, upisana u zk.ul.br. 20794, k.o. Zaprudski otok Zemljišnoknjižni odjel Zaprudski otok Općinskog suda u Novom Zagrebu, zk.č.br. 3490, upisana u zk.ul.br. 108846, k.o. Klara, Zemljišnoknjižni odjel Novi Zagreb Općinskog suda u Novom Zagrebu, zk.č.br. 632/6 i zk.č.br. 632/8, upisane u zk.ul.br. 36064, k.o. Klara, Zemljišnoknjižni odjel Novi Zagreb Općinskog suda u Novom Zagrebu.Vlada Republike Hrvatske dana 27. rujna 2023. godine donijela je Odluku o izmjeni i dopuni Odluke o stvaranju prethodno potrebnih uvjeta za provođenje postupka likvidacije društva Brodarski institut d.o.o., Zagreb, KLASA: 022-03/23-04/375, URBROJ: 50301-05/27-23-2, (dalje u tekstu: Odluka od 27. rujna 2023.) kojom je izmijenjen iznos vlasničkog zajma koji se ima isplatiti Društvu na ukupan iznos od 10.593.917,50 eura te je određeno kako će se Društvu isplatiti razlika na ime do sada isplaćenog i odobrenog zajma u iznosu od 2.630.549,00 eura, za koji iznos su sredstva osigurana u Državnom proračunu Republike Hrvatske za 2023. i projekcijama za 2024. i 2025. u okviru razdjela Ministarstva, a ujedno je ovlašteno Ministarstvo da s Društvom sklopi Dodatak Sporazumu od 30. studenoga 2021. Sukladno Odluci od 27. rujna 2023., Ministarstvo je s Društvom dana 3. listopada 2023. sklopilo Dodatak Sporazumu o vlasničkom zajmu i osiguranju novčane tražbine zasnivanjem založnog prava na nekretninama od 30. studenog 2021., KLASA: 423-06/21-01/1, URBROJ: 531-05-3-3-23-19, koji je potvrđen od strane Javnog bilježnika Sande Pandža iz Zagreba pod posl.br. OV-6428/23, dana 6. listopada 2023. (dalje u tekstu: Dodatak Sporazumu od 3. listopada 2023).Temeljem Dodatka Sporazuma od 3. listopada 2023., Ministarstvo je Društvu na ime razlike do ukupno odobrenog vlasničkog zajma u iznosu od 10.593.917,50 eura, isplatilo iznos od 2.630.549,00 eura, a Društvo se obvezalo ukupan iznos zajma u iznosu od 10.593.917,50 eura vratiti najkasnije do 31. prosinca 2024. zajedno s kamatom u visini od 3 % od glavnice godišnje fiksno. Sporazumne strane usuglasile su se da Društvo može do 31. prosinca 2024. vratiti ukupan iznos zajma i prijenosom vlasništva nekretnina u vlasništvu Društva na ime i u korist Republike Hrvatske u vrijednosti iznosa zajma zajedno sa kamatama i troškovima. Člankom 4. Dodatka Sporazuma od 3. listopada 2021., a radi osiguranja vraćanja iznosa od 2.630.549,00 eura, Društvo je dopustilo da se u korist Republike Hrvatske zasnuje i uknjiži založno pravo na nekretninama u vlasništvu i suvlasništvu Društva označenim kao; zk.č.br. 632/1, upisana u zk.ul.br. 3559, k.o. Klara, Zemljišnoknjižni odjel Klara Općinskog suda u Novom Zagrebu, zk.č.br. 875/1, upisana u zk.ul.br. 22405, k.o. Zaprudski otok, Zemljišnoknjižni odjel Zaprudski otok Općinskog suda u Novom Zagrebu, zk.č.br. 875/5, upisana u zk.ul.br. 20793, k.o. Zaprudski otok Zemljišnoknjižni odjel Zaprudski otok Općinskog suda u Novom Zagrebu, zk.č.br. 875/9, upisana u zk.ul.br. 22461, k.o. Zaprudski otok Zemljišnoknjižni odjel Zaprudski otok Općinskog suda u Novom Zagrebu, zk.č.br. 875/14, upisana u zk.ul.br. 20794, k.o. Zaprudski otok Zemljišnoknjižni odjel Zaprudski otok Općinskog suda u Novom Zagrebu, zk.č.br. 3490, upisana u zk.ul.br. 108846, k.o. Klara, Zemljišnoknjižni odjel Novi Zagreb Općinskog suda u Novom Zagrebu, zk.č.br. 632/6 i zk.č.br. 632/8, upisane u zk.ul.br. 36064, k.o. Klara, Zemljišnoknjižni odjel Novi Zagreb Općinskog suda u Novom Zagrebu.Ministarstvo financija očitovanjem KLASA: 310-14/15-01/12, URBROJ: 513-10-02-24-73, od 25. rujna 2024. obavijestilo je Ministarstvo kako ima potraživanje prema Društvu po osnovi protestiranog državnog jamstva i po osnovi beskamatnog zajma iz sredstava zajma Međunarodne banke za obnovu i razvoj u okviru tehnologijskog razvoja te je dalo suglasnost da se navedeno potraživanje podmiri ustupanjem u suvlasništvo Republici Hrvatskoj nekretnina u suvlasništvu društva Brodarski institut d.o.o. u likvidaciji.Vlada Republike Hrvatske dana 29. veljače 2024. donijela je Zaključak, KLASA: 022-03/24-07/66, URBROJ: 50301-04/25-24-4, (dalje u tekstu: Zaključak od 29. veljače 2024.) kojim se podržava sudjelovanje Ministarstva znanosti i obrazovanja u suradnji s Fakultetom elektrotehničke i računarstva, Sveučilišta u Zagrebu u prijavi znanstvenog projekta na pozivu mjere „Širenje u svrhu pružanja potpore državama članicama koje zaostaju u području istraživanja i inovacija“ Okvirnog programa za istraživanje i inovacije-Obzor Europa, kojim se predlaže osnivanje Centra izvrsnosti u pomorskoj robotici i tehnologijama za održivu plavu ekonomiju (u daljnjem tekstu: Projekt). Zaključkom od 29. veljače 2024. određeno je je kako će se dio prostorne infrastrukture Brodarskog instituta u likvidaciji po odobrenju Projekta i okončanju postupka likvidacije, odnosno po uknjižbi prava vlasništva u korist Republike Hrvatske, ustupiti Ministarstvu znanosti i obrazovanja i Fakultetu elektrotehnike i računarstva, Sveučilišta u Zagrebu, za potrebe provedbe Projekta, a radi se o dijelu zk.č.br. 632/1, poslovna zgrada, spremište, servisna zgrada, garaža, servisna zgrada, servisna zgrada, pomoćna zgrada, staklenik, pumpna stanica, servisna zgrada, zatvoreni bazen, upravna zgrada, Zagreb, Froudeova ulica 13, trafostanica br. 1538, put, parkiralište i dvorište, Avenija V. Holjevca, ukupne površine 84386 m2, upisane u zk.ul.br. 3559, k.o. Klara Zemljišnoknjižni odjel Novi Zagreb Općinskog suda u Novom Zagrebu, koja je u suvlasništvu Društva u 82521/84386 dijela.Procjembenim elaboratom oznake TD: 25-PP-2024, koji je izradila Marina Brlić, ing.arh. stalna sudska vještakinja za graditeljstvo i procjenu nekretnina, iz lipnja 2024. godine potvrđenim od strane Službe za tehničke poslove Ministarstva prostornoga uređenja, graditeljstva i državne imovine, KLASA: 011-01/21-01/224, URBRO: 531-11-2-4-24-65, od 3. rujna 2024. utvrđeno je da tržišna vrijednost 82521/84386 suvlasničkog dijela Društva u prethodno opisanoj nekretnini iznosi 44.800.000,00 eura.Obzirom ukupno potraživanje Republike Hrvatske na dan 14. studeni 2024. iznosi 15.212.419,06 eura, navedeno odgovara suvlasničkom udjelu od 28024/84386 dijela opisane nekretnine.Ministarstvo će s društvom Brodarski institut d.o.o. u likvidaciji sklopiti Sporazum o podmirenju potraživanja Republike Hrvatske ustupanjem u suvlasništvo nekretninu u suvlasništvu društva Brodarski institut d.o.o. u likvidaciji, kojim Sporazumom će Društvo podmiriti dug prema Republici Hrvatskoj u ukupnom iznosu od 15.212.419,06 eura, ustupanjem u suvlasništvo Republici Hrvatskoj 28024/84386 dijela zk.č.br. 632/1, upisane u zk.ul.br. 3559, k.o. Klara Zemljišnoknjižni odjel Novi Zagreb Općinskog suda u Novom Zagrebu, nakon što nadležno državno odvjetništvo izda mišljenje o pravnoj valjanosti navedenog sporazuma. |
|  |